**Southern Ridges** er et nettverk med 10 kilometer gangveier, som forbinder flere parkområder, langs den sørlige åsryggen i Singapore.

Parker
------

### Mount Faber Park

Mount Faber-parken er en av de eldste parkene i Singapore og et populært turistmål. Parken er forbundet med Telok Blangah Hill Park via Henderson Waves-broen. 

Henderson Waves-broen er en 274 meter lang gangbru. Den hvelver seg 36 meter over Henderson Road, og er den høyeste gangbrua i Singapore. Den prisbelønte brua er designet av arkitekten George L. Legendre. Brua har en bølgeform som består av syv bølgende med buede stålribber som vekselvis stiger over og under dekket. Bølgeformene opplyses med LED-lys om natten. Den ble bygget i 2008 og kostet 25,5 millioner pund.

I parken ligger Faber Peak og taubanestasjonen Mount Faber Station, som er utgangspunktet for Mount Faber Line. Linjen går til Sentosa-øya via HarbourFront Station og Sentosa Station.

### Telok Blangah Hill Park

Telok Blangah Hill-parken har gradvis blitt utbygget til et parkområde på 34 hektar.

Alkaff Mansion er en stor to-etasjes bungalow i tudorstil som ble bygget av den rike, arabiske forretningsmannen Syed Shaikh bin Abdul Rahman Alkaff i 1918. Alkaff-familien kom til Singapore fra Jemen i 1852. På 1930-tallet ble det holdt mange selskaper for sosieteten i Singapore i Alkaff Mansion. Ifølge en plakett på stedet ble eiendommen ervervet av regjeringen i 1984, men dette er en tilsløring av de faktiske forhold. I virkeligheten ble eiendommen kjøpt av en budhistisk organisasjon som kalte seg World Buddhist Society; det er uklart når dette skjedde, men mye tyder på at buddhistene flyttet inn en gang etter 1972. En avisartikkel fra 1972 opplyser at bygningen stod tom på det tidspunktet. Senere fotografier viser at World Buddhist Society hengte opp et navneskilt på fasaden. I 1984 kunngjorde imidlertid myndighetene at de ville anlegge park på eiendommen og rive tempelbygningene som World Buddhist Society hadde der. Buddhistorganisasjonen ba om at bygningene i stedet skulle bli innlemmet i omreguleringsplanene, men dét avviste myndighetene. Buddhistene flyttet templene og statuene til et annet sted, og myndighetene overtok den gamle Alkaff-eiendommen.

Det store herskapshuset var forfallent og ble restaurert; det benyttes nå som restauranter og er populært til bryllup og andre festligheter.

På bakketoppen av parken ligger Terrace Garden, en rekke halvsirkulære terrasser som tilbyr panoramautsikt over Singapore. Det naturskjønne landskapet i hagen har også gjort det til et populært sted for bryllupsbilder.

Over 600 gigantiske trær, noen over 80 meter høye, utgjør Sembcorp Forest of Giants. Arboretet består av over 55 arter, de fleste av trærne er fortsatt i sin spede begynnelse og det vil ta omtrent 50 år før den når sin fulle høyde.

Den 1,3 kilometer lange Forest Walk er en forhøyet gangvei, uten trappetrinn, som gir uhindret utsikt over tretoppene. Forest Walk er forbundet med Floral Walk via den 80 meter lange Alexandra Arch. Stålkonstruksjonen til brua ble ferdigstilt i 2008 og er designet for å ligne et åpent fikenblad. Broen lyses opp om natten med LED-lys som skifter farge, og danner et spektakulært syn for fotgjengere og trafikanter.

### Kent Ridge Park

Kent Ridge-parken er en 47 hektar stor offentlig park mellom National University of Singapore og Singapore Science Park. Tidligere var det en plantasje med avlinger som gummi og pepper. Det var også stedet for det historiske slaget ved Pasir Panjang i 1942, under andre verdenskrig. Krigsmuseet ligger i en restaurerte bungalowen, Reflections at Bukit Chandu.

Canopy Walk er en 280 meter lange opphøyet bru som tilbyr en spasertur gjennom skogtoppene og kobler Kent Ridge Park til Reflections at Bukit Chandu museum. Derfra bukter den seg nedoverbakke til Hort Park.

På grunn av sitt uforstyrrede habitat og rike planteliv, er Kent parken et populært sted for fuglekikkere og natur elskere.

### Hort Park

Hort-parken er på 23 hektar og har 10 tema-hager med ulike plantearter som gjenspeiler hver hages tema. Den spiselige hagen har for eksempel en rekke grønnsaker, urter og krydder som brukes i matlaging og medisin. I sommerfuglhagen dyrkes planter som tiltrekker seg sommerfugler.

### Labrador Park

Den 10 hektar store Labrador-parken har en unik blanding av natur og historie, og fikk i 2002 status som naturreservat. Den strekker seg fra Fort Pasir Panjang til et område med sjeldne mangrovetrær. Fort Pasir Panjang ble bygget i 1878 for å forsvare den sørlige kysten av Singapore.

Berlayer Creek mangroveskogen er en av to gjenværende mangrover sør på fastlandet Singapore. Her går en forhøyede strandpromenade langs mangroven. Området er også et naturreservatet.

Ved Labrador ligger også Harbourfront, et distrikt ved vannet som ligger i det sørlige Singapore.

Bilder
------

* Mount FaberMount Faber
* Faber PointFaber Point
* Kent RidgeKent Ridge
* TaubanenTaubanen
* Hort ParkHort Park
* Telok Blangah HillTelok Blangah Hill
* Telok Blangah HillTelok Blangah Hill
* Alkaff MansionAlkaff Mansion
* Reflectionsat Bukit Chandu, krigs museetReflectionsat Bukit Chandu, krigs museet
* Reflectionsat Bukit ChanduReflectionsat Bukit Chandu
* Henderson WavesHenderson Waves
* Henderson WavesHenderson Waves
* Henderson WavesHenderson Waves
* Alexandra ArchAlexandra Arch
* Alexandra ArchAlexandra Arch
* Labrador ParkLabrador Park

Referanser
----------

1. ↑  «The Southern Ridges». *National Parks Board* **(engelsk)**. Besøkt 25. mars 2022.
2. 1 2 3 4 5 6 7 8 9  «The Ultimate Guide to the Southern Ridges». *ExplorerSG* **(engelsk)**. 19. mars 2021. Besøkt 25. mars 2022.
3. ↑  «About – Alkaff» **(engelsk)**. Besøkt 25. mars 2022.